# אריק באנה

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אריק באנה (Eric Bana) , (נולד ב- 9 באוגוסט 1968) שחקן קולנוע אוסטרלי.

נולד באריק באנאדינוביץ', בפרבר של מעמד הפועלים במלבורן, לאב קרואטי ולאם גרמניה. כילד גילה התעניינות במכוניות ובאופנועים והצטיין בחיקויים של חבריו ושל דמויות מפורסמות. לאחר לימודיו עבד תקופה מסוימת בשורה של עבודות זניחות. באנה החליט סופית להיות שחקן כשצפה לראשונה בסרט הפעולה "מקס הזועם" בו כיכב מל גיבסון. זהו סרט אוסטרלי שהצלחתו יצאה מגבולות היבשת.
ב- 1991 עבד כברמן במועדון לילה והחל לנסות את כוחו בסטנד-אפ, והופיע על בימות פאבים מקומיים במהלך השנתיים הבאות. אחר כך נתן הופעת אורח בטוק-שואו מקומי. ב- 1993 הצטרף ללהקת הקומיקאים "Full Frontal" שהעלתה תוכנית מערכונים טלוויזיונית בסגנון "סאטרדיי נייט לייב". כעבור שלוש שנים עזב את התוכנית, לטובת סדרה משלו, "Eric", אותה גם הפיק.

ניסיונו הטלוויזיוני הוביל אותו להופעות בסרטי קולנוע. ב- 1997 כיכב בסרטו הראשון "המבצר". תפקידו בסרט אומנם היה קטן, אך הסרט היה להצלחה, ואף זכה לרווחיות גם בארצות הברית. סרטו הבא היה רק שלוש שנים אחר כך, לאחר שהמשיך לככב בטלוויזיה. הסרט נקרא "צ'ופר", בו גילם את מרק ברנדון "צ'ופר" ריד, פושע ידוע לשמצה באוסטרליה, שהפך לגיבור תרבות בארצו. סרט זה היווה עבורו את הפריצה, ואת המקפצה להוליווד. על מנת לגלם את התפקיד נאלץ באנה לגלח את ראשו ולעלות 15 ק"ג למשקלו. הסרט זכה להפצה בינלאומית, ופרסם את שמו בעולם. רוגר איברט, מבקר הקולנוע הנודע של "Chicago Sun-Times" כתב על באנה: "יש בו איכויות שלא ניתן להגיע אליהן בשום בית ספר למשחק, ורק מעט מאוד שחקנים יכולים להשתוות אליו".

בעקבות הצלחת הסרט השיג באנה סוכן בארצות הברית והחל את פריצתו להוליווד, כשהופיע בסרטו המלחמתי של רידלי סקוט "בלאק הוק דאון" ב- 2001. הסרט היה לשובר קופות וקיבל ביקורות מצוינות בארצות הברית. שנתיים אחר כך תרם את קולו לשובר הקופות של אולפני "דיסני" "מוצאים את נמו" ובתפקיד הראשי בסרטו של אנג לי "הענק", עיבוד לקומיקס המצליח של סטן לי וג'ק קירבי. שנה אחר כך, הופיע בשובר הקופות השלישי הרצוף שלו, "טרויה", בה גילם את הקטור, לצד בראד פיט ואורלנדו בלום. ב-2005 הופיע בתפקיד הראשי בסרטו של סטיבן ספילברג "מינכן".

## [עריכה] קישורים חיצונים

- אריק באנה, במסד הנתונים הקולנועיים IMDb (באנגלית)
- אריק באנה, באתר E! Online, ערוץ הבידור (ישראל)

- אתר על השחקן
- Eric Bana Online

מקור: http://he.wikipedia.org../../../%D7%90/%D7%A8/%D7%99/%D7%90%D7%A8%D7%99%D7%A7_%D7%91%D7%90%D7%A0%D7%94.html

קטגוריה: שחקני קולנוע וטלוויזיה אוסטרלים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Български
- Deutsch
- Español
- Eesti
- Suomi
- Français
- Hrvatski
- Italiano
- 日本語
- Nederlands
- Norsk (bokmål)
- Polski
- Português
- Simple English
- Svenska